Reality Winner

Reality Leigh Winner (naskinta la 4ma di decembro 1991) esas antea Usana agento por la NSA e soldato che l'aero-armeo, qua arestesis en junio 2017 pro suspekto di divulgir informo a The Intercept, akuzo quon el konfesis en junio 2018. L'informo divulgita traktis pri Rusa interfero en procedi elektala Usana. El anke laborabis kom instruktisto di gimnastiko ed yogo.

El forte desprizas Donald Trump, quan elu nomis "oranjea fashisto" e "sen-anma oranjea orangutano".

Winner esas poligloto, qua parolas ultre l'Angla sua nacionala linguo, anke la Persiana, la Pashto e la Daria Persiana habile.

 Aer-armero 
Reality Winner instruktesis che l'Usana aer-armeo pri lingui e kolektar militala informo dum du yari, pos quo el laboris kom linguisto dechifranta. El servabis che la aero-armeo de 2010 til 2016. El laboris por la projeto di aeroplani automatigita. Winner recevis la medalio Air Force Commendation Medal por "helpir kaptar 650 enemiki, ocidar 600 enemiki, ed identifikar 900 skopi di granda valoro." On honoroze desengajis lu en agosto 2016.

Kategorio:Usana militisti